open-index/open-wikipedia-markdown huggingface dataset:
புனீத் ராச்குமார்

**புனீத் ராச்குமார்** (*Puneeth Rajkumar*) (17 மார்ச் 1975 - 29 அக்டோபர் 2021) இந்தியத் திரைப்பட நடிகரும் தயாரிப்பாளரும் ஆவார். பெரும்பாலும் கன்னடத் திரைப்படங்களில் நடித்தவர். இவர் நன்கறியப்பட்ட நடிகரான ராஜ்குமார் - பார்வதம்மா இணையரின் இளைய மகன் ஆவார். இவரும் கன்னடத் திரைப்படங்களில் நடித்து பல விருதுகளைப் பெற்றுள்ளார். சிறந்த மனிதநேயர் பலருக்கும் பற்பல உதவிகள் செய்தவர்! தமது இறப்பின் பின் தமது கண்களை தானம் செய்தவர்.

## விருதுகள்
* சிறந்த நடிகருக்கான கர்நாடக மாநிலத் திரை விருது - மிலானா - 2008
* சிறந்த நடிகருக்கான கர்நாடக மாநிலத் திரை விருது - பிருத்வி - 2010
* சிறந்த கன்னட நடிகருக்கான பிலிம்பேர் விருது - அரசு -2007
* சிறந்த கன்னட நடிகருக்கான பிலிம்பேர் விருது - ஹுடுகாரு - 2013
* சிறந்த நடிகருக்கான சீமா அமைப்பின் விருது - பரமாத்மா - 2012
* சிறந்த நடிகருக்கான சுவர்ண தொலைக்காட்சி விருது- ஜாக்கி- 2010

## மறைவு
ராச்குமார் தனது 46 வயதில் 29 அக்டோபர் 2021 அன்று திடீர் மாரடைப்பு காரணமாக காலமானார்.

## மேற்கோள்கள்

பகுப்பு:1975 பிறப்புகள்
பகுப்பு:2021 இறப்புகள்
பகுப்பு:கர்நாடக நபர்கள்
பகுப்பு:இந்தியத் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:பின்னணிப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பி. ர. வாசுதேவ ராவ்

**பி. ர. வாசுதேவ ராவ் ** இந்திரா காந்தி அணு ஆராய்ச்சி மையத்தின் இயக்குநராக பெப்ரவரி 01, 2013 அன்று  பொறுப்பேற்றுள்ளார். இந்திரா காந்தி அணு ஆராய்ச்சி மையத்தில் உள்ள வேதியியல் குழுமத்தின் இயக்குநராக இதற்கு முன் பணிபுரிந்தார்.

## படிப்பு
இவர் தன்னுடைய படிப்பை ஸ்ரீ ராமகிருஷ்ண மிஷன் விவேகானந்தா கல்லூரியில் 1972 ம் ஆண்டு நிறைவு செய்தார். பின்பு மும்பையில் உள்ள பாபா அணு ஆராய்சசி மையத்தில் பணியிலிருந்து ராஜினாமா செய்தார். இந்திரா காந்தி அணு ஆராய்ச்சி மையத்தில் கதிரியக்க வேதியியல் ஆய்வக பிரிவில் பணிபுரிந்தார். ஈனுலைகள் தொடர்பான வடிவமைப்பு மற்றும் மேம்பாடு பற்றிய தொழில்நூட்பத்தில் சிறந்து விளங்கினார்.

## விருதுகள்
*2007 - இந்திய அணு ஆயுத சமூக விருது

பகுப்பு:இந்திய இயற்பியலாளர்கள்
பகுப்பு:இந்தியாவில் அணுசக்தி
பிராட்போர்டு

**பிராட்போர்டு** (*Bradford*) இங்கிலாந்தின் மேற்கு யார்க்சையரில் உள்ள ஓர் பெரிய நகரமாகும்.இதன் மக்கள்தொகை ஏறத்தாழ 500,000 ஆக உள்ளது. இது 19வது நூற்றாண்டில் இங்கிலாந்தின் துணி வணிகத்தில் பெரும் பங்காற்றியது. இந்நகரத்திற்கு *கம்பளி நகரம்* என்றொரு விளிப்பெயரும் இதனால் அமைந்தது. இங்குள்ள பிராட்போர்டு நகர 1911இல் காற்பந்துக் கழகம் எஃப் ஏ கோப்பையைக் கைப்பற்றி இக்கோப்பையை வென்ற முதல் இங்கிலாந்தின் காற்பந்துக் கழகமாக பெருமை பெற்றது. 

பிராட்போர்டும் லீட்சும் அடுத்தடுத்து உள்ளன.  இவ்விரு நகரங்களும் லீட்சு பிராட்போர்டு பன்னாட்டு வானூர்தி நிலையத்தைப் பகிர்ந்து கொள்கின்றன..

## மேற்சான்றுகள்

## வெளி இணைப்புகள்
* City of Bradford Metropolitan District Council
* Key Statistics (PDF 1.2&nbsp;MB)  from the 2001 census
* Official Statistics (PDF 1.8&nbsp;MB) *(hint: search for 'Bradford' for pertinent figures)*
* Visit Bradford website for visitor information. The site is managed by Bradford Metropolitan District Council

பகுப்பு:இங்கிலாந்தின் நகரங்கள்
சிவத்தல சிவநாம சத்திநாமக் கலிவெண்பா

**சிவத்தல சிவநாம சத்திநாமக் கலிவெண்பா** என்னும் நூலின் பெயர் **சிவஸ்தல** சிவநாம சத்திநாமக் கலிவெண்பா என்றே உள்ளது. 14 ஆம் நூற்றாண்டில் உமாபதி சிவாசாரியர் என்பவரால் எழுதப்பட்டது. 300 கண்ணிகளைக் கொண்ட இந்த நூலில் 274 சிவத்தலங்கள்  போற்றிப் பாடப்பட்டுள்ளன. ஊரின் பெயர், சாமியின் பெயர், அம்பிகையின் பெயர் ஆகியவை அடுக்கிக் கூறப்பட்டுள்ளன. 

இந்த நூலின் ஆசிரியர் உமாபதியார் **திருத்தொண்டர் திருநாமக் கோவை** என்னும் நூலும் செய்தார் எனக் கூறப்படுகிறது. 
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:வெண்பா
சிவார்ச்சனா போதம்

**சிவார்ச்சனா போதம்** என்னும் நூலைப் பற்றிய குறிப்பு சிவப்பிரகாசம் என்னும் நூலுக்கு 14 ஆம் நூற்றாண்டில் வாழ்ந்த மதுரைச் சிவப்பிரகாசர் எழுதியுள்ள பேருரையில் உள்ளது. இது சிவபூசை பற்றிக் கூறும் நூல். ஆகமங்கள், ‘சோமசம்பு சிவாசாரியர்’, ‘ஞான சிவாசாரியர்’ பற்றிய செய்திகள் இதில் தரப்பட்டுள்ளன. உரையில் காட்டப்பட்டுள்ள இந்த நூலின் மேற்கோள் பாடல்கள் சிவஞான சித்தியார் பாடல்களின் கருத்தையும், நடையையும் அடியொற்றிச் செல்கின்றன. 

பாடல் (எடுத்துக்காட்டு) 

செய்யும் வகை இரண்டு படி ஆகும், தேரில்
திகழ் ஞானவதி கிரியாவதி என்று செப்பி
உய்யும் வகை உவந்து மனோ பாவகத்தால் மலங்கள்
ஓட்டுவது ஞானவதி, ஒண் கிரியாவதி தான்
வையம் திகழ் குண்டம் மண்டலம் இட்டு மற்றும்
மருவு திரு மேற்கட்டி கட்டி வளர் தருப்பை
கொய்யும் மலரால் செய்த மாலைகளும் தூக்கிக்
கும்ப கலசங்களும் கொண்டு இயற்றுவன குறித்தே.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:சைவ சித்தாந்த தமிழ் இலக்கியம்
லீட்சு

**லீட்சு நகரம்** (*City of Leeds*) இங்கிலாந்தின் மேற்கு யார்க்சையரில் உள்ள ஓர் பெரிய நகரமும் மாநகர பரோவும் ஆகும். இதன் மக்கள்தொகை, 2011 கணக்கெடுப்பின்படி 750,700 ஆகும். இங்கிலாந்தின் பெரிய நகரங்களில் பர்மிங்காமை அடுத்து இரண்டாவது பெரிய நகரமாக உள்ளது.

லீட்சில் பலதரப்பட்ட பொருளியல் செயல்பாடுகள் மேற்கொள்ளப்படுகின்றன. சேவைத்துறை தொழில்கள் முதன்மையாக உள்ளன. இலண்டனுக்கு அடுத்தநிலையில் நிதிய மையமாக விளங்குகிறது. சில்லறை வணிகம், அழைப்பு மையங்கள், அலுவலகங்கள், மற்றும் ஊடகத்துறை ஆகியன விரைவான பொருளியல் முன்னேற்றத்திற்கு வழிங்குத்துள்ளன.

## வெளி இணைப்புகள்

*
*Leeds City Council Leeds City Council.
*'Leeds Chamber of Commerce & Industry' Leeds Chamber of Commerce & Industry.
*'Leeds Initiative' Leeds Initiative city partnership.
*Leodis Leeds Library & Information Service photograph archive.

பகுப்பு:இங்கிலாந்தின் நகரங்கள்
அடிநிலை ஆற்றல்

**அடிநிலை ஆற்றல்** அல்லது **சுழி-நிலை ஆற்றல்** (**''Z**ero-**p**oint **e**nergy*, *'ZPE*') என்பது ஒரு துளிம எந்திரவியல் அமைப்பு பெறக்கூடிய மிகக்குறைந்த ஆற்றலின் அளவு; துளிம சுழிநிலை ஆற்றல் என்பது ஒரு துளிம எந்திரவியல் அமைப்பின் நிலையில் [[வெர்னர் ஐசன்பர்க்|ஐசன்பர்க்]] [[அறுதியின்மைக் கொள்கை|நிலையின்மைத் தத்துவத்தின்படி]] ஏற்படும் தவிர்க்கவியலாத மாறுபாடுகளினால் உருவாகும் ஆற்றல்; இது மிகவும் அடிப்படையான ஒரு துளிம நிகழ்வாகும். தனிவெப்பநிலைக் கீழ்வரம்பில், அதாவது 0 K வெப்பநிலையில், அணுக்கள் அல்லது மூலக்கூறுகள் பெற்றிருக்கும் ஆற்றலாகும். இந்த வெப்பநிலையில் அவைகள் இயக்கம் இன்றி இருப்பதால் அவைகளின் இயக்க ஆற்றல் [[சுழியம்|சுழியமாகும்]].  

== செய்முறை நிறுவல் ==
லேசர் சீரொளிக் குளிர்விப்பின் மூலம் ஒரு துளிம எந்திரவியல் அலையியற்றியை அதன் அடிநிலை ஆற்றலை அடையும்படி செய்து அதன் நிலையில் ஏற்படும் துளிம மாறுபாடுகளைக் கண்டுபிடித்துள்ளனர்; இதில் [[அயனிப் பிடிப்பி]] இயற்பியலில் உள்ள நுட்பம் பயன்படுத்தப்பட்டுள்ளது

== துளிம சீரிசை அலையியற்றி ==
ஈரணு மூலக்கூறின் அலைவுகள் இரு நிறைகளை ஓர் சுருளின் மூலம் இணைத்த அமைப்பின் அலைவுகளைப் போல இருப்பினும், அதன் நிலையாற்றல் குவைய ஆற்றல் மட்டங்களாக இருக்கின்றன. 

துளிம சீரிசை அலையியற்றியின் ஆற்றல் மட்டங்களுக்கான (*En*) வாய்ப்பாடு:
<math display="block"> E_n = \hbar \omega\bigl(n + \tfrac{1}{2}\bigr)=(2 n + 1) {\hbar \over 2} \omega~.</math>(அல்லது)
<math display="block"> E_n = \Bigl(n+1/2\Bigr)h\nu</math>இங்கு *n* = 0 என்பது சுழிநிலை ஆற்றலைக் குறிக்கும்; மேலும், *h'' என்பது பிளாங்க் மாறிலியையும் \nu என்பது அதிர்வெண்ணையும் \omega என்பது கோண அதிர்வெண்ணையும் குறிக்கும். 

## மேற்கோள்கள்

## வெளி இணைப்புகள்

* Nima Arkani-Hamed on the issue of vacuum energy and dark energy.
* இசுட்டீவன் உவைன்பர்க் on the cosmological constant problem.

பகுப்பு:ஆற்றல்
பகுப்பு:குவாண்டம் இயங்கியல்
பகுப்பு:குவாண்டம் புலக்கோட்பாடு
பகுப்பு:இயற்பியல் கோட்பாடுகள்
பகுப்பு:திண்மப்பொருள் இயற்பியல்
பகுப்பு:பொருளறிவியல்
பகுப்பு:இயற்பியல் தோற்றமுரண்கள்
பகுப்பு:வெப்ப இயக்கவியல்
நடராஜன் சுப்பிரமணியம்

**நடராஜன் சுப்ரமணியம்** (ஆங்கிலம்:Natarajan Subramaniam) *நட்டி* அல்லது *நட்ராஜ்* என அறியப்படுபவர், இவர் ஒரு இந்தியத் திரைப்பட ஒளிப்பதிவாளர், நடிகர் மற்றும் தயாரிப்பாளர் ஆவார்.

## வரலாறு
**நடராஜன் சுப்பிரமணியம்** என்னும் இயற்பெயர் கொண்ட இவரை நட்ராஜ் என்னும் பெயர் கொண்டு அறியப்படுகிறார். இவர் தமிழ் நாடு, இராமநாதபுர மாவட்டத்தில் உள்ள பரமக்குடியில் பிறந்தார். மேலும் இவர் பிளாக் ஃப்ரைடே, லாஸ்ட் டிரெயின் டூ மஹாகாளி, ஆகிய இந்தி திரைப்படத்திலும் மற்றும் யூத் ஆகிய திரைப்படங்களில் ஒளிப்பதிவாளராகப் பணியாற்றியுள்ளார். மேலும் சக்கரவியூகம்,  மிளகா, மற்றும் முத்துக்கு முத்தாக ஆகிய தமிழ் படங்களில் நடித்துள்ளார். மேலும் தமிழில் வெற்றி சூடிய  மிளகா திரைப்படம் இந்தியில் மறுஆக்கம் செய்யப்படுகிறது, இதில் தமிழில் நாயகனாக நடித்த நட்ராஜே, இந்தியில் ஒளிப்பதிவு செய்கிறார்.

## திரைப்பட வரலாறு
### ஒளிப்பதிவாளராக

## நடிகராக

## ஆதாரம்


## வெளியிணைப்பு
பன்னாட்டு திரைப்பட தரவுதளத்தில்(imdb) நடராஜன் சுப்பிரமணியம் பற்றி

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:வாழும் மக்கள்
பகுப்பு:இராமநாதபுரம் மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
தாகூர் விருது

**தாகூர் விருது**, இந்திய அரசால் வழங்கப்படும் ஒரு சர்வதேச விருதாகும். நோபல் பரிசு பெற்ற ரவீந்திரநாத் தாகூரின் 150-வது ஆண்டு விழா கொண்டாட்டத்தினை முன்னிட்டு அவர் பெயரில் பண்பாட்டு நல்லிணக்கத்திற்கான தாகூர் சர்வதேச விருது 2013 முதல் வழங்கப்படுகிறது. பன்னாட்டளவில் சகோதரத்துவம் தழைக்க பாடுபடும் கவிஞர்கள் மற்றும் சமூக ஆர்வலர்களுக்கு இந்த விருது வழங்கப்படுகிறது. விருதுக்குரியவர்களை தேர்ந்தெடுப்பதற்காக, இந்தியாவின் தலைமை அமைச்சர் தலைமையிலான தேர்வுக்குழு உள்ளது.

*2013 ஆம் ஆண்டு பண்டிட் ரவி சங்கர் அவர்களுக்கு இந்த விருது வழங்கப்பட்டது.

### வெளி இணைப்புகள்
*http://www.dinamalar.com/news_detail.asp?Id=237527&Print=1
*http://www.thehindu.com/features/friday-review/music/tagore-award-for-ravi-shankar/article4485466.ece

பகுப்பு:குறுங்கட்டுரைகள்
பகுப்பு:இந்திய அரசு
பகுப்பு:இந்திய விருதுகள்
கிர்க்லீசு

**கிர்க்லீசு பெருநகர் பரோ ** (*Metropolitan Borough of Kirklees*)   இங்கிலாந்தின்  மேற்கு யார்க்சையரில் அமைந்துள்ள ஓர் பெருநகர பரோவாகும். இதன் மக்கள்தொகை  2011 கணக்கெடுப்பின் மதிப்பீட்டின்படி 423,000 ஆகும். இதில் பாட்லி, பிர்ஸ்டால், கிளெக்கீட்டான்,டென்பி டேல், டியூசுபரி, எக்மோன்ட்விக், ஹோல்ம்ஸ்பிர்த், அட்டர்சுபீல்டு, கிர்க்பட்டன், மார்சுடன், மேல்த்தாம், மீர்பீல்டு மற்றும் இசுலைத்வைட்டு ஆகிய குடியிருப்புப் பகுதிகள் அடங்கியுள்ளன. இவற்றில் மிகப் பெரிய குடியிருப்புப் பகுதியாக அட்டர்சுபீல்டு உள்ளது. இப்பெருநகர பரோவின் நிர்வாக மையம் அட்டர்சுபீல்டுலேயே உள்ளது.

1974ஆம் ஆண்டு உருவாக்கப்பட்ட இந்த  உள்ளாட்சிப் பரோ   பழங்கதை நாயகன் இராபின் ஊட்டின் கல்லறை  இடமான *கிர்க்லீசு பிரியாரி*யை ஒட்டி பெயரிடப்பட்டுள்ளது. இந்தக் கல்லறை இருந்தவிடத்தில் இன்று கிர்க்லீசு பூங்காப் பண்ணை அமைக்கப்பட்டுள்ளது.

## மேற்சான்றுகள்

## வெளி இணைப்புகள்
*Kirklees Council Website
*Multimap location

பகுப்பு:இங்கிலாந்தின் நகரங்கள்
அட்டர்சுபீல்டு

** அட்டர்சுபீல்டு ** (Huddersfield, ) இங்கிலாந்தின் மேற்கு யார்க்சையரில் உள்ள கிர்க்லீசு பெருநகர பரோவில் உள்ளடங்கிய ஓர் சந்தைப் பட்டிணம் ஆகும்.   இது லீட்சிற்கும் மான்செசுடருக்கும் இடையே பாதி தொலைவில் உள்ளது. இலண்டனில் இருந்து வடக்கே  தொலைவிலும் பிராட்போர்டில் இருந்து தெற்கே   தொலைவிலும் அமைந்துள்ளது. கிர்க்லீசு பெருநகர பரோவின் நிர்வாக மையங்கள் இங்குதான் உள்ளன.

கோல்ன் ஆறும் ஹோல்ம் ஆறும் சங்கமிக்கும் இடத்திற்கருகே அட்டர்சுபீல்டு நகரம் அமைந்துள்ளது. இதன் மக்கள்தொகை 146,234  ஆகும். தொழிற் புரட்சியின்போது இநகர் ஆற்றிய பங்கிற்காகவும் இரக்பி லீக்  ஆட்டம் பிறந்த இடம் என்பதற்காகவும் முன்னாள் பிரதமர் ஹெரால்டு வில்சன் என்பதற்காகவும் பரவலாக அறியப்படுகிறது.

விளையாட்டுக்களில் அட்டர்சுபீல்டு பெயர் பெற்றது. இரக்பி லீக் அணி *அட்டர்சுபீல்டு ஜெயண்ட்சு*  1895இல் உருவான பழமையான அணியாகும். இங்கு அட்டர்சுபீல்டு பல்கலைக்கழகம் அமைந்துள்ளது. இங்குள்ள கட்டிடங்கள் விக்டோரியா காலத்து வடுவமைப்பைச் சார்ந்தவை. இங்குள்ள தொடர்வண்டி நிலையக் கட்டிடம் மிகவும் அழகானது. இது ஐரோப்பிய கட்டிடக்கலைக்கான *யூரோப்பா நோஸ்த்ரா* விருது பெற்றுள்ளது.

## மேற்கோள்கள்

## வெளி இணைப்புகள்

* Huddersfield Town Hall 
* BBC Voices - Audio recording Huddersfield residents who have roots in Jamaica talk about storytelling traditions and the generation language gap.
* Aerial views of the town centre, April 2007
* About Huddersfield 
* Huddersfield History 
* www.geograph.co.uk : photos of Huddersfield and surrounding area

பகுப்பு:இங்கிலாந்தின் நகரங்கள்
விசு

**விசு** (*Visu*, 01 சூலை, 1945 - 22 மார்ச், 2020) ஒரு தமிழ்த் திரைப்பட இயக்குநர், தயாரிப்பாளர், கதாசிரியர், வசனகர்த்தா மற்றும் நடிகர் ஆவார்.

## தனிப்பட்ட வாழ்க்கை
இவர் சூலை 01, 1945 ஆம் ஆண்டு பிறந்தார். 1975 ஆம் ஆண்டு சுந்தரி என்பவரை திருமணம் செய்து கொண்டார். இவர்களுக்கு லாவண்யா, சங்கீதா மற்றும் கல்பனா என்ற மூன்று மகள்கள் உள்ளனர்.

இவர் 22 மார்ச் 2020 அன்று சிறுநீரக செயலிழப்பு காரணமாக காலமானார்.

## திரை வாழ்க்கை
இவர் மேடை நாடகம், தொலைக்காட்சித் தொடர் பலவற்றிலும் நடித்துள்ளார். நடிகர் கிஷ்மு இவரது சகோதரர் ஆவார். இவர் இயக்கிய *[[சம்சாரம் அது மின்சாரம்]]* திரைப்படம் பெரும்பாலான இந்திய மொழிகளில் மீண்டும் எடுக்கப்பட்டுள்ளது(Remake). இத்திரைப்படம் 1986 ஆம் ஆண்டிற்கான சிறந்த தமிழ்த் திரைப்படத்திற்கான பிலிம்பேர் விருதை பெற்றுள்ளது. தமிழின் தலைசிறந்த இயக்குநர்களில் ஒருவரான கே. பாலச்சந்தரிடம் உதவி இயக்குநராக இருந்து பின்னர் இயக்குனரானார். இவருடைய பெரும்பாலான திரைப்படங்கள் சமூக, குடும்பத் திரைப்பட வகையைச் சேர்ந்ததாகும்.

## திரைத்துறையில்

## சின்னத்திரை/தொலைக்காட்சியில்
சன் தொலைக்காட்சியில், அரட்டை அரங்கம் என்கிற பெயரில் ஒரு பேச்சு நிகழ்ச்சியை நடத்தினார். பின்னர் அதிலிருந்து விலகி ஜெயா தொலைக்காட்சியில், மக்கள் அரங்கம் என்கிற பெயரில் ஒரு பேச்சு நிகழ்ச்சியை நடத்தினார்.

## மேற்கோள்கள்

## வெளி இணைப்புகள்
* திரைப்பட தரவு தளத்தில் விசு

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:2020 இறப்புகள்
பகுப்பு:இந்தியத் தமிழ் நாடக நடிகர்கள்‎
பகுப்பு:மயிலாடுதுறை மாவட்ட மக்கள்
பகுப்பு:1945 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பிணைப்பாற்றல்

**பிணைப்பாற்றல்** (Binding energy) என்பது அணுக்கருவிலுள்ள புரோட்டான்களையும் நியூட்ரான்களையும் தனியாகப் பிரித்து எடுக்க அணுக்கருவிற்குக் கொடுக்கப்பட வேண்டிய ஆற்றலாகும்.இவ்வாற்றலுடன் அவைகள் பிணைக்கப்பட்டுள்ளன. ஒரு புரோட்டானின் அல்லது நியூட்ரானின் பிணைப்பாற்றல் என்பது அதனைக் கருவிலிருந்து பிரித்து எடுக்கத் தேவையான ஆற்றலாகும். அதுபோல் ஒரு எலக்ட்ரானை விடுவிக்கத் தேவையான  ஆற்றல், எலக்ட்ரானின் பிணைப்பாற்றலாகும்.

பகுப்பு:இயற்பியல்
பிளமிங்கின் இடக்கை வலக்கை விதிகள்

**பிளமிங்கின் இடக்கை விதி** (*Fleming's Left-Hand rule*) என்பது மின் எந்திரங்களில் (மின்னை வழங்கி இயக்கம் ஏற்படுத்தப்படும்) போதும் **பிளமிங்கின் [[வலக்கை விதி]]** (*Fleming's right-Hand rule*) என்பது மின்பிறப்பாக்கிகளில் (தூண்டல் மின் பிறப்பாக்கத்தின்) போதும் காந்த விசை அல்லது காந்தப் பாயம், மின்னோட்டம், இயக்கம் இவைகளின் திசைகள் பற்றி நினைவிகளாகக் கொள்ளப்படும் விதிகள் ஆகும். இவ்விரு விதிகளையும் யோன் அம்புரோசு பிளமிங் 19 ஆம் நூற்றாண்டில் கண்டறிந்தார்.

## பிளமிங்கின் இடக்கை விதி
இடக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு, நடுவிரலின் திசையில் மின் இயக்க விசையும் (EMF) ஆள்காட்டி விரலின் திசையில் காந்த பாயமும் (FLUX) இருப்பதாகக் கொண்டால் பெருவிரலின் திசையில் மின் எந்திரத்தில் இயக்கம் இருக்கும்.
:இன்னொரு கூற்று *இடது கையின் பெருவிரல், சுட்டுவிரல், நடுவிரல் ஆகிய மூன்றையும் ஒன்றுக்கொன்று நேர்க்குத்தான திசைகளில் வைத்துக் கொள்க. சுட்டுவிரல் காந்தப்புலத்தின் (*'B**) திசையையும், நடுவிரல் மின்னோட்டத்தின் (I) திசையையும் குறித்தால், பெருவிரல் கடத்தி இயங்கும் திசையினைக் (**F**) குறிக்கும்''..


==பிளமிங்கின் வலக்கை விதி==
இது **மின்னியற்றி விதி*' என்றும் அழைக்கப்படும்.
மின் பிறப்பாக்கிகளில் தூண்டல் மின்னாக்கத்தின் போது பிரயோகிக்கக் கூடியது. இங்கும் வலக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு,  ஆள்காட்டி விரலின் திசையில் காந்த பாயமும் (FLUX)  பெருவிரலின் திசையில் கடத்தியின் இயக்கமும் இருப்பதாகக் கொண்டால்  நடுவிரலின் திசையில் மின்பிறப்பாக்கியினால் பிறப்பாக்கப்படும் மின் இயக்க விசை இருக்கும். 
:<u>இன்னொரு கூற்று</u> *வலது கையின் ஆள்காட்டி விரல், நடுவிரல் மற்றும் பெருவிரல் ஆகிய மூன்றையும் ஒன்றுக்கொன்று செங்குத்தாக வைத்துக் கொண்டு, ஆள்காட்டி விரல் காந்தப்புலத்தின் திசையையும், பெருவிரல் கடத்தி இயங்கும் திசையையும் குறிப்பதாகக் கொண்டால் நடுவிரலானது தூண்டப்பட்ட மின்னோட்டத்தின் திசையைக் குறிக்கும்''.

## மேற்கோள்கள்

பகுப்பு:மின்காந்தவியல்
பகுப்பு:இயற்பியல் விதிகள்
பகுப்பு:திசையன்கள்
வேக்பீல்டு

**வேக்பீல்டு நகரம் ** (*City of Wakefield*, )  இங்கிலாந்தின் மேற்கு யார்க்சையரில் உள்ள ஓர் பெருநகரப் பரோவும் நகரமும் ஆகும். வேக்பீல்டு நகரம் மாவட்டத்தின் தலைநகரம் ஆகும். இந்த மாவட்டத்தில் ஐந்து ஊர்கள் அடங்கியுள்ளன: நோர்மான்டன், பொன்டெஃப்ராக்ட், பெதர்ஸ்டோன், காசில்போர்டு, நாட்டிங்லி. நகரமும் பரோவும் *வேக்பீல்டு பெருநகர மாவட்ட அவை*யால் ஆளப்படுகிறது.  வேக்பீல்டு லீட்சுக்கும் செபீல்டுக்கும் இடையே உள்ளது.

2010இல் வேக்பீல்டு ஐக்கிய இராச்சியத்தின் *மிகவும் இசைமயமான நகரமாக* அறிவிக்கப்பட்டுள்ளது.

வேக்பீல்டில் உள்ள சிறைச்சாலையில் உள்ள பயிற்சி மைதானத்தில் ஓர்  முசுக்கொட்டை மரம் உள்ளது. இங்குள்ள கைதிகள் இந்த மரத்தை  "Here we go round the mulberry bush" என்ற ஆங்கிலப் பாடலை பாடியவாறு  சுற்றிச் சுற்றி வந்ததாகவும் இதுவே இந்த மழலையர் பாட்டிற்கான வரலாறு எனவும் கருதப்படுகிறது.

## மேற்சான்றுகள்

## வெளி இணைப்புகள்

*City of Wakefield Metropolitan District Council
* Wakefield District Development Agency
*
* Wakefield.pl - Polish community in Wakefield 

பகுப்பு:இங்கிலாந்தின் நகரங்கள்
சீமைத்தேவதாரு

***சீமைத் தேவதாரு*** (*Pinus roxburghii* அல்லது *chir pine*) என்பது இமயமலைப் பகுதியில் தோன்றிய மரம்.

இம்மரங்கள் வடக்குப் பாக்கித்தான் (வடமேற்கு எல்லைப்புற மாகாணம், ஆசாத் காஷ்மீர், இசுலாமாபாத், இந்தியாவின் வடக்கே (சம்மு காசுமீர், பஞ்சாப், இமாசலப் பிரதேசம், உத்தராகண்டம், சிக்கிம்) மற்றும் நேபாளம் முதல் பூட்டான் வரை காணப்படுகிறது.

## மேற்கோள்கள்
சிவானந்த போதம்

**சிவானந்த போதம்** என்னும் பெயரில் ஒரு நூல் இருந்தது என்பதை 16 ஆம் நூற்றாண்டில் தோன்றிய சிவானந்த போத சாரம் என்னும் நூலால் அறியமுடிகிறது. இந்தச் ‘சார’ நூல் 30 அவதாரங்களைக் கூறுவதால் சிவானந்த போத நூலில் இவை விரிவாக விளக்கப்பட்டிருக்கும் என அறியமுடிகிறது. சிவானந்த போத நூலின் காலம் 15 ஆம் நூற்றாண்டு. இது மெய்கண்ட பரம்பரை போற்றும் நூல். 

சிவானந்த போதம் என்னும் பெயரில் 18 ஆம் நூற்றாண்டில் தோன்றிய மற்றொரு நூலும் உள்ளது. இது வீர சைவ நூல்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:18 ஆம் நூற்றாண்டுத் தமிழ் நூல்கள்
சிவப்பிரகாசக் கருத்து

**சிவப்பிரகாசக் கருத்து** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இது 64 அடிகள் கொண்ட ஆசிரியப்பாவால் ஆன நூல். இதில் சிவப்பிரகாசப் பாடல்களுக்கு அடி வரவும், அதிகார அடைவும் தொகுத்துக் கூறப்பட்டுள்ளன. 

இந்தச் செய்தியை மதுரைச் சிவப்பிரகாசர் குறிப்பிடுகிறார். இந்தக் குறிப்பு:
:இப்படி உமாபதி தேவன் உரைத்த
:மெய்ப்படு சிவப்பிர காச விருத்தக்
:கருத்தினது உண்மை விரித்துரைத் தருளினன்
:சண்பையில் வாழும் தவகுரு நாதன்
:பண்புஅமர் **சிற்றம் பலவன்** தானே

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:14 ஆம் நூற்றாண்டுத் தமிழ் நூல்கள்
சிற்றம்பலநாடி கட்டளை

**சிற்றம்பலநாடி கட்டளை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. சாத்திர உண்மைகளில் சிலவற்றை மட்டும் எடுத்துக்கொண்டு அதை அளவுபடுத்தி உரைக்கும் உரைநடை நூல் இது.  

பிற்காலத்தில் வேதாந்த-பரமாகவும், சித்தாந்த-பரமாகவும் பல நூல்கள் தோன்றின. இவற்றிற்கெல்லாம் ஆதியாக அமைந்த நூல் இந்தக் கட்டளை நூல். 

மெய்கண்ட சாத்திரக் கட்டளை என்னும் புதுப்பெயர் சூட்டப்பட்டு இந்த நூல் வெளிவந்துள்ளது.  

இந்த நூல் நெய்கண்ட சாத்திர மரபாகிய பதி, பசு, பாசம் என்னும் அடிப்படைத் தத்துவங்களை விளக்குகிறது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
ஞானப் பஃறொடை

**ஞானப் பஃறொடை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இந்த நூல் கிடைக்கவில்லை. 

மதுரைச் சிவப்பிரகாசர் தாம் எழுதிய சிவப்பிரகாசம் 60 ஆம் பாடல் உரையில் இந்த நூலைக் குறிப்பிடுகிறார். சாத்திரக் கோவை என்னும் தொகுப்பு நூலிலும் இந்த ஞானப் பஃறொடை நூல் இல்லை. சாத்திரக் கோவை நூலில் சிற்றம்பல நாடிகள் கண்ட ‘மெய்கண்ட சாத்திர’க் கருத்துகள் பொன் போலப் போற்றப்பட்டுள்ளன. அதிலேயே இந்த நூல் இல்லை என்பது எண்ணத் தக்கது. 

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:மறைந்த தமிழ் நூல்கள்
ஹேமா

**ஹேமா** என்பவர் ஒரு தமிழக எழுத்தாளர். தமிழ்நாடு அரசின் வருவாய்த் துறையில் பணியாற்றி வரும் இவர் தமிழில் வெளியாகும் பல்வேறு அச்சிதழ்களில் சிறுகதைகள் மற்றும் கவிதைகளை எழுதி வருகிறார். 

## எழுதியுள்ள நூல்கள்

* நந்தவனம் - கௌதம் பதிப்பகம் வெளியீடு (ஆகஸ்ட் 2012)

பகுப்பு: தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
சந்திர பான் பிரசாத்

**சந்திர பான் பிரசாத்** (*Chandra Bhan Prasad*, பிறப்பு: செப்டம்பர் 1958) ஒரு தலித் படைப்பாளி. ஆங்கிலத் தினசரிகளில் தொடர்ந்து கட்டுரைகள் எழுதிய முதல் இந்திய தலித்தும் ஆவார்.

## இளமைக்காலம்
உத்தரப் பிரதேசத்தின் கிழக்குப் பகுதியைச் சேர்ந்த, ஆசாம்கார்த் மாவட்டத்தில் உள்ள ஒரு கிராமத்தில், பாசி தலித் (Pasi Dalith) குடும்பத்தில் சந்திர பான் பிரசாத் பிறந்தார். இவரது பெற்றோர் படிக்காதவர்களாக இருந்தபோதிலும், போதுமான அளவு விவசாய நிலத்திற்குச் சொந்தக்காரர்களாக இருந்தனர்.

## கல்வி
ஜவஹர்லால் நேரு பல்கலைக்கழகத்தில் சர்வதேச அரசியலில் முதுமாணிப் பட்டம் பெற்றதுடன், முனைவர் பட்டத்தைப் பெற்றிடவும் பதிவு செய்தார். ஆனால், முனைவர் பட்டத்தை நிறைவு செய்யவில்லை.

## அரசியல் ஈடுபாடு
சந்திர பான் பிரசாத், இளமாணிப் பட்டப்படிப்பு மாணவராக இருந்தபோது அரசியலில் ஈடுபட்டதுடன், இந்தியப் பொதுவுடமைக் கட்சி (மார்க்சியம்-லெனினியத்திலும் இணைந்தார். பின்னர், அவர் புதுத் தாராளமயக் கொள்கை மற்றும் தடையற்ற சந்தை பொருளாதாரத்திற்கு ஆதரவு தந்தார். ஸ்பெக்ட்ரம் பிரச்சினைக்கு சரியான முடிவு எடுக்கப்பட்டுள்ளது என்பதும் அவர் கருத்தாக இருந்தது. இடதுசாரிகளின் நடவடிக்கை "அவர்கள் சந்தோஷமாக இருக்கின்றனர் என்ற வெறுப்பு மக்களிடம் உள்ளது," என்ற முடிவிற்கு வந்தார். பின்னர் தலித் மக்களை  நகரங்களுக்குச் சென்று புதிய வாழ்க்கையை மேற்கொள்ளுமாறு ஊக்குவித்தார். தில்லி மற்றும் லக்னோவில் மட்டும் வெளிவந்து கொண்டிருந்த பயனீர் (The Pioneer) என்ற ஆங்கிலத் தினசரியில், 1999 முதல் வாரந்தோறும் தலித் டைரி என்ற தலைப்பில் எழுதத் துவங்கினார். இத்தொடர் 2003 வரை தொடர்ந்தது. அந்தக் கட்டுரைகள் அனைத்தும் அதே பெயரில் தொகுக்கப்பட்டு ஒரு புத்தகமாக வெளியிடப்பட்டது.
## ஆங்கில தேவி கோயில்
உத்தரப் பிரதேச மாநிலத்தில் லகிம்பூர் கேரி மாவட்டத்தில் உள்ள பங்கா என்ற குக்கிராமத்தில் மக்களிடையே ஆங்கில விழிப்புணர்வை ஊக்குவிப்பதற்காக ஆங்கில தேவி கோவிலை கட்டியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:தலித் சிந்தனையாளர்கள்
பகுப்பு:தலித் தலைவர்கள்
பகுப்பு:இந்திய எழுத்தாளர்கள்
பகுப்பு:வாழும் மக்கள்
பகுப்பு:தலித் எழுத்தாளர்கள்
சிவ ராஜ்குமார்

**சிவ ராஜ்குமார்** என்பவர் இந்தியத் திரைப்பட நடிகர், தயாரிப்பாளர், பின்னணிப் பாடகர் என்ற பன்முகத் தன்மை கொண்டவர். இவர் கன்னடத்  திரையுலகில் புகழ்பெற்றவராக உள்ளார். இவர் கன்னட நடிகரான ராஜ்குமாரின் முதல் மகனாவார்.

1986ல் சிவ ராஜ்குமார் தன்னுடைய திரைப்பட வாழ்க்கையை சிங்கீதம் சீனிவாசராவ் இயக்கத்தில் வெளிவந்த ஆனந்த் திரைப்படத்தின் மூலம் தொடங்கினார். இந்தியத் திரையுலகில் நூறு படங்களுக்கு மேல் நடித்தவர் என்ற பெருமை இவருக்குண்டு.

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:கன்னடத் திரைப்பட இயக்குநர்கள்
பகுப்பு:கன்னடத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
பகுப்பு:1962 பிறப்புகள்
நடுவண் வங்கி

**நடுவண் வங்கி **(central bank), **ரிசர்வ் வங்கி ** (reserve bank), அல்லது **நாணய ஆணையம் ** (monetary authority) அல்லது **மத்திய வங்கி** எனப்படுவது ஒரு அரசின் நாணயம், பணப்புழங்கல், மற்றும் வட்டி வீதங்களை மேலாண்மை செய்கின்ற பொதுத்துறை அமைப்பாகும். நடுவண் வங்கிகள் வழக்கமாக தங்கள் நாட்டில் செயல்படுகின்ற   வணிக வங்கி அமைப்பை மேற்பார்வையிடும் பொறுப்பையும் கொண்டுள்ளன. ஓர் வணிக வங்கிக்கு எதிராக நடுவண் வங்கிக்கு நாட்டில் புழங்கும் பணத்தின் அடித்தளத்தை உயர்த்துவதில் ஏகபோக உரிமை உள்ளது; இந்த வங்கி அச்சடித்து வெளியிடும் நாணயத் தாள்கள் சட்டப்படி செல்லுபடியாகும். தெற்காசியாவில் எடுத்துக்காட்டுகளாக   இந்திய ரிசர்வ் வங்கி  மற்றும் இலங்கை மத்திய வங்கிகளைக் கூறலாம்.

வட்டி வீதங்களை ஏற்றியிறக்கியும், பண இருப்புத் தேவைகளை வரையறுத்தும், நிதி நெருக்கடிகளின் போது  வங்கித் துறைக்கு கடைசி கடன்வழங்குபவராக செயல்பட்டும்  நாட்டின் பணப்புழங்கலை (பணவியல் கொள்கை) மேலாண்மை செய்தலே நடுவண் வங்கியின் முதற்கடமை ஆகும். நடுவண் வங்கிகளுக்கு பொதுவாக மேற்பார்வையிடும் அதிகாரங்களும் கொடுக்கப்படுகின்றன; வங்கிகளின் மூடல்கள், வணிக வங்கிக்களுக்கான தீவாய்ப்புக்களைக் குறைத்தல் மற்றும் பிற நிதிய நிறுவனங்கள் பொறுப்பில்லாத அல்லது ஏமாற்று வழிகளில் செயல்படுவதை தடுத்தல் போன்ற நோக்கங்களுக்காக இந்த அதிகாரங்கள் அரசினால் வழங்கப்பட்டுள்ளன.  . பெரும்பாலான வளர்ச்சியுற்ற நாடுகளின் நடுவண் வங்கிகள் அரசியல் குறுக்கீடுகள் இன்றி தனித்துச் செயல்படும் வகையில் நிறுவன அமைப்பு வடிவமைக்கப்பட்டுள்ளது.

நடுவண் வங்கியின் முதன்மைத் தலைவர்  பொதுவாக ஆளுநர், தலைவர் (Governor, President) எனவும் ஆளுநர்களின் வாரியம் உள்ள ஐக்கிய அமெரிக்கா போன்ற நாடுகளில்  அவைத்தலைவர் (Chairman) எனவும் அழைக்கப்படுகின்றனர்.
## மேற்சான்றுகள்

## வெளி இணைப்புகள்
* List of central bank websites at the Bank for International Settlements
* Central Bank Rates: worldwide rates, monetary meetings, central banks
* Interactive map of all the central banks
* International Journal of Central Banking
* The Federal Reserve System: Purposes and Functions – A publication of the U.S. Federal Reserve, describing its role in the macroeconomy
* The Eurosystem   – Website of the European Central Bank describing the structure of the central banking system in the Eurozone
*  – C E V Borio, Bank for International Settlements, Basel
* "Chairman Ben Bernanke Lecture Series Part 1"  Recorded live on March 20, 2012 10:35am MST at a class at George Washington University

பகுப்பு:நடுவண் வங்கிகள்
பென்ட்லி

**பென்ட்லி மோட்டார்சு லிமிட்டெட் ** (*Bentley Motors Limited*) விரைவான, சொகுசு தானுந்து வண்டிகளைத் தயாரிக்கும் பிரித்தானிய  நிறுவனம் ஆகும். இது  *டபுள்யூ. ஓ. பென்ட்லி* என்பவரால் சனவரி 18, 1919இல் நிறுவப்பட்டது.  இது இங்கிலாந்தின் செசையர் கௌன்ட்டியில் கிரெவே என்னுமிடத்தில் அமைந்துள்ளது. முன்னதாக இந்த நிறுவனம் முதலாம் உலகப் போரின்போது வானூர்திகளில் பயன்படுத்தப்பட்ட உந்துப்பொறிகளுக்காக  அறியப்பட்டது. போருக்குப் பின்னர் பென்ட்லி பிரான்சின் லெ மானில் நடைபெற்ற 24 மணிநேர தொடர்ந்த ஓட்டப் போட்டிகளில் 1924ஆம் ஆண்டு கலந்து கொள்வதற்காக விளையாட்டுத்தர தானுந்தைத் தயாரித்தார். அந்தாண்டும் தொடர்ந்து 1927, 1928, 1929 மற்றும் 1930களிலும் இப்போட்டியை இவரது நிறுவனம் வென்றது. 

1931இல் இந்த நிறுவனத்தை  ரோல்சு-ரோய்சு கையகப்படுத்தி தயாரிப்பை இலண்டனில் இருந்து டெர்பிக்கும் பின்னர் தற்போதைய கிரெவேக்கும் மாற்றியது. 1998இல் செருமனியின் வாக்சுவேகன் குழுமம் £430 மில்லியனுக்கு இதனை வாங்கியது.  பென்ட்லி  சொகுசு தானுந்துகளின் மிகப்பெரும் சந்தையாக சீனா விளங்குகிறது.

## மேற்சான்றுகள்

## மேலும் அறிய
*
*
## வெளி இணைப்புகள்

*BentleyMotors.com – official site
*Inside the Bentley factory – Jorn Madslien, BBC News

பகுப்பு:தானுந்து வணிக நிறுவனங்கள்
ஐரோப்பிய வாகைக் கழகங்களின் கோப்பை

thumbnail|200px| ஐரோப்பியக் கோப்பை

**ஐரோப்பிய வாகைக் கழகங்களின் கோப்பை ** (*European Champion Clubs' Cup*, அல்லது **Coupe des Clubs Champions Européens**), அல்லது சுருக்கமாக  **ஐரோப்பியக் கோப்பை**,  யூஈஎஃப்ஏ வாகையர் கூட்டிணைவு போட்டிகளில் வெற்றிகாணும் காற்பந்தாட்ட சங்கத்திற்கு  யூஈஎஃப்ஏவால்  ஆண்டுதோறும் வழங்கப்படும்  கோப்பை ஆகும்.  பழைய வடிவத்தில் இந்தக் கோப்பையின் பெயராலேயே காற்பந்துப் போட்டிகளும் அறியப்பட்டு வந்தன. 1992-93 ஆண்டுப் போட்டிகளிலிருந்து இந்தப் போட்டிகள் *யூஈஎஃப்ஏ வாகையர் கூட்டிணைவு போட்டிகள்* என அறியப்படுகின்றன.

ஐந்து முறை வென்ற அல்லது மூன்றுமுறை தொடர்ந்து வென்ற காற்பந்துச் சங்கம் இந்தக் கோப்பையை தங்களிடமே வைத்துக் கொள்ளலாம் என்பதால் இக்கோப்பை பலமுறை உருவாக்கப்பட்டுள்ளது.

## கோப்பையை நிரந்தரமாக தங்களிடம் தக்க வைத்துள்ள சங்கங்கள்
பழைய விதிகளின்படி ஆடப்பட்ட 1968-69 முதல் 2008-09 வரை இந்தக் கோப்பையை  ஐந்து சங்கங்கள்  தங்களிடமே வைத்துள்ளன:
* ரியல் மாட்ரிட்  1956–60 மற்றும் 1966இல் ஆறுமுறை வென்றபின். இதன்பிறகு இவர்கள் மேலும் மூன்று முறை,1998, 2000, மற்றும் 2002 வென்றுள்ளனர்.
* அயாக்சு 1973இல் மூன்றாம் தொடர்ந்த வெற்றிக்குப் பின்னர். நான்காம் முறையாக 1995இல் வென்றனர். 
* பயர்ன் மியூனிக், 1976இல் தங்கள் தொடர்ந்த மூன்று வெற்றிகளுக்குப் பின்னர். நான்காம் முறையாக 2001இல் வென்றனர்.
* மிலான், 1994இல் தங்களது ஐந்தாம் வெற்றிக்கு பின்னர். இதன் பிறகு   2003இலும் 2007இலும் இரண்டு முறை வென்றுள்ளனர்.
* லிவர்ப்பூல், 2005இல் தங்கள் ஐந்தாம் வெற்றிக்கு பின்னர்.

## மேற்சான்றுகள்

## வெளி இணைப்புகள்
*Picture of the original trophy held by Alfredo Di Stéfano after the 1956 European Cup Final. From Getty Images.
*Picture of the multiple-winner badge posted on imagebucket.

பகுப்பு:ஐரோப்பாவில் காற்பந்துப் போட்டிகள்
காமக்கூர்

**காமக்கூர்** (ஆங்கிலம் : Kamakkur ) என்பது  இந்தியாவின் தமிழ்நாடு மாநிலத்தில்  திருவண்ணாமலை மாவட்டம்,  ஆரணி வட்டம்,  ஆரணி (மே)  ஊராட்சி ஒன்றியத்தில் அமைந்துள்ள ஓர் ஊர் ஆகும். 

## கோயில்
சந்திரசேகரசாமி திருக்கோயில்

## மேற்கோள்கள்

## வெளி இனைப்புகள்
* விக்கிமேப்பியாவில் காமக்கூர் அமைவிடம்

பகுப்பு:திருவண்ணாமலை மாவட்டத்திலுள்ள கிராமங்கள்
உடல்நல இயற்பியல்

**உடல்நல இயற்பியல்** (*Health physics* அல்லது *Physics of Radiation Protection*) என்பது  கதிர்வீச்சின் தீய விளைவுகளிலிருந்து உயிரினங்களைப் பாதுகாக்கும் முறைகள் பற்றியும் விரிவாக ஆராயும் இயற்பியல் பிரிவு ஆகும். உடல்நல இயற்பியல் மின்காந்த அலைகள் அல்லது அயனியாக்கத்தைப் பயன்படுத்தும் அல்லது உற்பத்திசெய்யும் சிலவகை மருத்துவ நிறுவனங்கள், அரசு பரிசோதனைக் கூடங்கள், ஆய்வகங்கள், அணு உலைகள் போன்றவை வெளியிடும் மின்காந்த அலைகள், உயிர்வாழ்வனவற்றில் தோற்றுவிக்கும் பல விளைவுகள் பற்றியும் இது ஆராய்கிறது.

## மேற்கோள்கள்

பகுப்பு:உடல்நலம்
பகுப்பு:இயற்பியல்
பகுப்பு:கதிர் மருத்துவம்
பகுப்பு:மருத்துவச் சிறப்புத் துறைகள்
விடுப்பாற்றல்

**விடுப்பாற்றல்** (Work function ) ஒளி எலக்ட்ரான்களையும் (Photo electron) வெப்ப அயனிகளையும் (Thermions) அவைகளை உமிழும் உலோகப் பரப்பிலிருந்து வெளியேற்ற மட்டும் தேவையான ஆற்றல். இவ்வாற்றல் எலக்ட்ரான் வோல்டில் (eV) அளவிடப்படுகிறது. எடுத்துக் காட்டிற்காக ஓர் ஒளிக் குவாண்டம் hν  ஒரு பரப்பில் விழுந்து ஓர் ஒளிஎலக்ட்ரானை உமிழ்வதாகவும் அந்த எலக்ட்ரான் v  என்ற திசைவேகத்துடன் செல்வதாகவும் கொண்டால், 
 hν =W+½mv² றிற்குச் சமமாகும். இங்கு W  என்பது விடுப்பாற்றலைக் குறிக்கும்.

பகுப்பு:இயற்பியல் தொடர்பான குறுங்கட்டுரைகள்
பகுப்பு:இயற்பியல் கோட்பாடுகள்
பகுப்பு:திண்மப்பொருள் இயற்பியல்
தமாசு (திரைப்படம்)

***தமாசு*** 2010 ஆம் ஆண்டு ஜூன் மாதத்தில் வெளியான ஓர் கன்னடத் திரைப்படம். இத்திரைப்படத்தில் சிவராஜ்குமார், பத்மபிரியா, நாசர் ஆகியோர் முதன்மை வேடங்களில் நடித்துள்ளனர்.

## மேற்கோள்கள்

பகுப்பு:2010 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
இனியா (நடிகை)

**சுருதி சாவந்த்** (ஆங்கிலம்:Shruthi Sawant) இவர் **இனியா** என்னும் பெயரைக் கொண்டு நன்கு அறியப்படுபவர், இவர் ஒரு இந்திய திரைப்பட நடிகை ஆவார். தமிழ் மற்றும் மலையாளத் திரைப்படங்களில் அதிகமாக பணியாற்றியுள்ளார்.

## வாழ்க்கை வரலாறு
கேரளா மாநிலத்தை பூர்வீகமாகக் கொண்ட இனியாவுக்கு ஒரு சகோதரன் மற்றும் ஒரு சகோதரி என இரண்டு உடன் பிறந்தவர்கள் உள்ளனர். மேலும் இவர் பல மலையாள தொலைக்காட்சி தொடர், ஆங்கில குறும்படம் மற்றும் நான்காம் வகுப்பு படித்துக் கொண்டிருக்கும் போதே குழந்தை நட்சத்திரமாக தொலைக்காட்சி படங்களில் நடித்துள்ளார். மேலும் 2005 ஆம் ஆண்டு மிஸ் திருவனந்தபுரம் அழகிப் போட்டியில் கலந்து கொண்டு வெற்றி வாகைச் சூடினார். 
2010 ஆம் ஆண்டு வெளியான  *பாடகசாலை* என்னும் தமிழ்த் திரைப்படத்தின் மூலம் தமிழ் திரையுலகில் அறிமுகமானார். அதனைத் தொடர்ந்து இயக்குநர் மிஷ்கின் இயக்கிய மர்மத் திகில் திரைப்படமான யுத்தம் செய் திரைப்படத்தில் சேரனின் சகோதரியாக துணை பாத்திரத்தில் நடித்தார். பின்னர் அதனைத் தொடர்ந்து இயக்குநர் சற்குணம் இயக்கிய  வாகை சூட வா திரைப்படம் மிகப் பெரிய வெற்றிப் படமாக அமைந்ததோடு பல விருதுகளையும் பெற்றுத்தந்தது. இப்படத்தைத் தொடர்ந்து அருள்நிதியுடன் ‘மௌனகுரு’ என்ற படத்தில் நடித்துள்ளார். அதன் பின் தங்கர்பச்சானின் இயக்கத்தில்  அம்மாவின் கைபேசி என்ற படத்தில் நடித்துள்ளார். இயக்குநர் பாரதிராஜா  வாகை சூட வா படத்தில் இனியாவின் நடிப்பைப் பார்த்து வியந்து தான் இயக்கிவரும் திரைப்படமான **அன்னக் கொடியும் கொடி வீரனும்** என்ற படத்தில் அமீரிருக்கு சோடியாக நடிக்க கையெழுத்திட்டார். பின்னர் அமீருக்கும்,  பாரதி ராஜாவுக்கும் கருத்து வேறுபாடு காரணங்களால் அமிர் படத்தில் இருந்து நீக்கப் பட்டார் ஆகையால் இனியாவும் இத்திரைப்படத்தில் இருந்து நீக்கப்பட்டார்.

## திரைப்பட வரலாறு

## ஆதாரம்


## வெளியிணைப்பு
* 

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
எமீலியோ சேக்ரே

**எமிலியோ ஜி. சேக்ரே** (Emilio Gino Segrè: 1 பெப்ரவரி 1905 – 22 ஏப்ரல் 1989) ஒரு இத்தாலிய இயற்பியலறிஞர். 1959 ஆம் ஆண்டு டிசம்பர் 11 இல் எதிர் புரோட்டானைக் கண்டறிந்ததற்காக  ஓவென் சேம்பர்லெயின் என்பவருடன் நோபல் பரிசினைப் பகிர்ந்துகொண்டார்.  இத்தாலியிலோர் யூதக் குடும்பத்தில் பிறந்திருந்தாலும்  'இத்தாலிய ரேசியல் சட்டம்' (Italian Racial Laws) காரணமாக சேக்ரே 1938-ல் அமெரிக்காவிற்கு குடிபெயர்ந்தார். 1944 முதல் அமெரிக்கக் குடியுரிமை பெற்று அமெரிக்கக் குடிமகனானார். இவர் என்ரிக்கோ பெர்மியின் மாணவராவார்.

## மேற்கோள்களும் குறிப்புகளும்

பகுப்பு:இத்தாலிய அறிவியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:1905 பிறப்புகள்
பகுப்பு:1989 இறப்புகள்
பகுப்பு:நோபல் பரிசு பெற்ற இத்தாலியர்கள்
பகுப்பு:இத்தாலிய இயற்பியலாளர்கள்
கிளிண்டன் ஜோசப் டேவிசன்

**கிளிண்டன் ஜோசப் டேவிசன்**(Clinton Joseph Davisson: அக்டோபர் 22, 1881 &ndash; பிப்ரவரி 1, 1958), ஓர் அமெரிக்க இயற்பியலறிஞர். மின்னணுக்கள் ஒளி அலைகளைப் போல குறுக்கீட்டு விளைவை உண்டாக்குகின்றன என்ற இவரது கண்டு பிடிப்பிற்காக 1937 இல் கியார்கு பாகே தாம்சன் என்பவருடன் நோபல் பரிசினைப் பகிர்ந்துகொண்டார்.

## மேற்கோள்களும் குறிப்புகளும்

பகுப்பு:அமெரிக்க அறிவியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:1881 பிறப்புகள்
பகுப்பு:1958 இறப்புகள்
பகுப்பு:நோபல் பரிசு பெற்ற அமெரிக்கர்கள்
எலிசபெத் பிளாக்வெல்

**எலிசபெத் பிளாக்வெல்**(Elizabeth Blackwell: 3 பிப்ரவரி, 1821 – 31 மே, 1910) இங்கிலாந்தில் பிறந்த மருத்துவர்.  உலகிலேயே அமெரிக்காவில் முதன்முதல் மருத்துவப் பட்டப்படிப்புப் படித்துத் தேறிய உலகின் முதல் பெண் மருத்துவராக விளங்கியவர். பெண்கள் மருத்துவக் கல்விக்கான முன்னோடியாக விளங்கியவர். இங்கிலாந்திலும் அமெரிக்காவிலும் பெண்கல்வி மறுமலர்ச்சிக்கு வித்திட்டவர்.

## மேற்கோள்களும்  குறிப்புகளும்

பகுப்பு:அமெரிக்க மருத்துவர்கள்
பகுப்பு:1821 பிறப்புகள்
பகுப்பு:1910 இறப்புகள்
பகுப்பு:ஐக்கிய அமெரிக்கப் பெண்ணியவாதிகள்
டி. ஆர். சேஷாத்ரி

**டி. ஆர். சேஷாத்ரி** என்றழைக்கப்படும் **திருவேங்கட ராஜேந்திர சேஷாத்ரி** (Tiruvenkata Rajendra Seshadri: பிப்ரவரி 3, 1900 – செப்டம்பர் 27, 1975) இந்தியாவின் தமிழ்நாட்டைச் சேர்ந்த வேதியலறிஞர். திருச்சிக்கு அருகிலுள்ள குளித்தலையில் பிறந்தவர். இந்தியாவில் கரிம வேதியலுக்கு அடித்தளம் அமைத்தவர். 1960 களில் ராயல் கழகத்தின் உறுப்பினராக இருந்தவர். 1967 இல் ஐதராபாத்தில் நடைபெற்ற இந்திய அறிவியல் மாநாட்டின்  தலைவராக இருந்தவர்.

## மேற்கோளும் குறிப்புகளும்

## வெளியிணைப்புகள்
* Seshadri’s Contributions to the Chemistry of Natural Products
*  A life devoted to Science: T R Seshadri
*  Tiruvenkata Rajendra Seshadri
*  T. R. Seshadri

பகுப்பு:1900 பிறப்புகள்
பகுப்பு:1975 இறப்புகள்
பகுப்பு:கரூர் மாவட்ட மக்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:தமிழ் வேதியியலாளர்கள்
பகுப்பு:இந்திய வேதியியலாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
ஜான் பாய்டு டன்லப்

**ஜான் பாய்டு டன்லப்** (John Boyd Dunlop: பிப்ரவரி 5, 1840 &ndash; அக்டோபர் 23, 1921) ஒரு ஸ்காட்லாந்திய கண்டுபிடிப்பாளர்; கால்நடை அறுவை சிகிச்சையாளர்; 1887இல் எளிதாக மிதிவண்டியினை ஓட்ட காற்றடைத்த சக்கரத்தை முதன்முதலாகக் கண்டறிந்து பயன்படுத்தியவர். அவற்றைத் தயாரிக்க 1888 டிசம்பர் 7 இல் காப்புரிமை பெற்றவர். டன்லப் எனப்படும் டயர் நிறுவனத்தின் நிறுவனர்.

## மேற்கோள்களும் குறிப்புகளும்

## வெளியிணைப்புகள்
*Famous Scots - John Boyd Dunlop
*John Boyd Dunlop - Pictures and information 
*Dunlop 

பகுப்பு:கண்டுபிடிப்பாளர்கள்
பகுப்பு:1840 பிறப்புகள்
பகுப்பு:1921 இறப்புகள்
பகுப்பு:எடின்பரோ பல்கலைக்கழக முன்னாள் மாணவர்கள்
வெ. இன்சுவை

**வெ. இன்சுவை** என்பவர் ஒரு தமிழக எழுத்தாளர். சேலம் மாவட்டத்தில் பிறந்த  இவர் ஆங்கிலம்,  சமூகவியல், இதழியல் துறைகளில் முதுகலைப் பட்டமும், கல்வியியலில் முதுகலைப்பட்டமும், ஆய்வியல் நிறைஞர் பட்டமும் பெற்றுள்ளார். சென்னையிலுள்ள தொழில்நுட்பப் பயிலகம் ஒன்றில் ஆங்கிலப் பேராசிரியையாகப் பணியாற்றி வருகிறார். இவர் தினமணி நாளிதழ் மற்றும் வேறு சில தமிழ் பத்திரிகைகளிலும் கட்டுரைகளை எழுதி வருகிறார்.

## குடும்பம்

இவரின் கணவர் அ.ஜோதிலிங்கம் சென்னை, அண்ணா பல்கலைக்கழகத்தில் பேராசிரியராகப் பணியாற்றி வருகிறார். இவருடைய சகோதரி வெ.பைங்கிளி சேலம் , ஸ்ரீ சாரதா மகளிர் கல்லூரியில்  பேராசிரியையாகப் பணியாற்றி வருகிறார். இவரது சகோதரர்கள் வெ.திருப்புகழ், இந்திய ஆட்சிப் பணி  அதிகாரியாக குஜராத்  மாநிலத்திலும், வெ. இறையன்பு , இந்திய ஆட்சிப் பணி அதிகாரியாக தமிழ்நாட்டிலும்  பணியாற்றி வருகின்றனர். மற்றொரு சகோதரர் வெ.அருட்புனல் பொறியாளராகப் பணியாற்றி வருகிறார்.

## நூல்கள்

#எண்ணப்பறவை சிறகடித்து... (செப்டம்பர் ’2004)

பகுப்பு:தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:சேலம் மாவட்ட மக்கள்
மேலநீலிதநல்லூர் ஊராட்சி ஒன்றியம்

**மேலநீலிதநல்லூர் ஊராட்சி ஒன்றியம்** ,  தமிழ்நாட்டின்  தென்காசி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். சங்கரன்கோயில் வட்டத்தில் உள்ள மேலநீலிதநல்லூர் ஊராட்சி ஒன்றியத்தில் 20 கிராம ஊராட்சி மன்றங்கள் உள்ளது.  இந்த ஊராட்சி ஒன்றியத்தின் வட்டார வளர்ச்சி அலுவலகம் மேலநீலிதநல்லூரில் அமைந்துள்ளது.

## மக்கள்தொகை பரம்பல்
2011 ஆம் ஆண்டு மக்கட்தொகை கணக்கெடுப்பின் படி, மொத்த மக்கள்தொகை 95,104 ஆகும். அதில் ஆண்கள் 47,038; பெண்கள்  48,066 ஆவார்.

## ஊராட்சி மன்றங்கள்
மேலநீலிதநல்லூர் ஊராட்சி ஒன்றியத்தில் உள்ள 20 கிராம ஊராட்சி மன்றங்களின் பட்டியல்;
# வெள்ளாளன்குளம்
# வடக்குபனவடலி
# சேர்ந்தமங்கலம் மஜரா
# சேர்ந்தமங்கலம் கஸ்பா
# பெரியகோவிலான்குளம்
# பட்டாடைகட்டி
# நடுவக்குறிச்சி மைனர்
# நடுவக்குறிச்சி மேஜர்
# மேலநீலிதநல்லூர்
# குருக்கள்பட்டி
# குலசேகரமங்கலம்
# கோ. மருதப்பபுரம்
# கீழநீலிதநல்லூர்
# இலந்தைக்குளம்
# ஈச்சந்தா
# சின்னகோவிலான்குளம்
#மருதன்கிணறு
#மலையாங்குப்பம்
#உசிலங்குளம்
#மகேந்திரவாடி

## வெளி இணைப்புகள்
* திருநெல்வேலி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

## வெளி இணைப்புகள்
* விக்கிமேப்பியாவில் மேலநீலிதநல்லூர்  அமைவிடம்

பகுப்பு:தென்காசி மாவட்ட ஊராட்சி ஒன்றியங்கள்
ஜாக்குவஸ் மோனாட்

**ஜாக்குவஸ் லூசியன் மோனாட்** (Jacques Lucien Monod: பிப்ரவரி 9, 1910 – மே 31, 1976) ஓர் பிரெஞ்சு உயிரியலாளார். 'மூலக்கூறு உயிரியலின் சிற்பி' எனப்புகழப்படுபவர்; மருத்துவம் அல்லது உடலியங்கியலுக்கான நோபல் பரிசினை 1965 இல் 'பிராங்கோயிஸ் ஜாக்கோப்', 'ஆண்ட்ரூ லோப்' ஆகியோருடன் பகிந்து கொண்டவர். செல்களின் வளர்சிதை மாற்றத்தை ஜீன்கள் எனப்படும் மரபீனிகள்  நொதிகளை உருவாக்குதன் மூலம் நெறிமுறைப்படுத்துவதைக் கண்டுபிடித்ததற்காக இப்பரிசு வழங்கப்பட்டது.

## மேற்கோள்களும் குறிப்புகளும்

## வெளியிணைப்புகள்
*Biography of Jacques Monod at Nobel e-Museum 
*Video interview with Jacques Monod Vega Science Trust
*From enzymatic adaptation to allosteric transitions Nobel Lecture, 11 December 1965

பகுப்பு:பிரெஞ்சு அறிவியலாளர்கள்
பகுப்பு:1910 பிறப்புகள்
பகுப்பு:1976 இறப்புகள்
பகுப்பு:நோபல் பரிசு பெற்ற பிரான்சியர்கள்
ஸ்டோக் வரிகள்

ஒளியியலில் இராமன் விளைவின் போது சிதறொளியில் பல வரிகள் காணப்படுகின்றன. அவைகளில் படுகதிரிலுள்ள அதிர்வெண்ணும் (மாறுபடாதது) அதனைவிட அதிக மதிப்புடையதும் குறைந்த மதிப்புடையதுமான பல வரிகள் காணப்படுகின்றன. சிதறொளியிலுள்ள குறைந்த அதிர்வெண்ணுடைய வரிகள் **ஸ்டோக்சு வரிகள்** (*Stokes lines*) என்றும் அதிக அதிர்வெண்ணுடைய வரிகள் எதிர்-ஸ்டோக்சு வரிகள் (*Anti-Stokes lines*) என்றும் அறியப்படுகின்றன.

பகுப்பு:ஒளியியல்
திருப்புன்முறுவல்

**திருபுன்முறுவல்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இது 11 விருத்தம் கொண்ட ஒரு சிறு நூல். சீர்காழியில் வாழ்ந்த ‘கங்கை மெய்கண்டார்’ சிற்றம்பல நாடிகளின் ஆசிரியர். சிற்றம்பல நாடிகள் தம் தகுதியின்மையைப் பார்த்துத் தமது ஆசிரியர் புன்னகை புரிவதாகப் பாடல்கள் பாடப்பட்டுள்ளன. எல்லாப் பாடல்களும் ‘எனும் குணியோ  வானோன் திருப் புன்முறுவலே’ என்னும் முத்தாய்ப்போடு முடிகின்றன. 

பாடல் (எடுத்துக்காட்டு)
:ஆறான் அந்தோ தீவினைகள் அந்தக் கரணம் சுத்தியிலேன்
:தேறான் தேற உரைத்தாலும் செய்மா றென்கொல் திருநாமம்
:கூறான் கூறு பவரிடத்தும் குறுகான் இவனை நமைக்காண
:வாறான் ஓகோ எனும்குணியோ வானோன் திருபுன் முறுவலனே.  

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
அனுபூதி விளக்கம்

**அனுபூதி விளக்கம்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகளின் மாணாக்கர்களால் இயற்றப்பட்ட நூல். சிவானுபூதி பற்றி ஆசிரியர் சிற்றம்பல நாடிகள் கூறிய கருத்துக்கள் இந்த நூலில் தொகுத்துக் கூறப்பட்டுள்ளன.

“மெய்கண்டார் கூறும் சிவானுபவம் சிற்றம்பல நாடி செப்பியவாறு செப்புவாம்” என்று இந்த நூல் குறிப்பிடுகிறது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:14 ஆம் நூற்றாண்டுத் தமிழ் நூல்கள்
தலித் பௌத்த இயக்கம்

**தலித் பௌத்த இயக்கம்** (*Dalit Buddhist movement*, சிலரால் **நவபௌத்தம்** அல்லது **நவாயானா**)  19வது, 20ஆம் நூற்றாண்டுகளில்  இந்தியாவில் ஏற்பட்ட பௌத்த சமய புத்துணர்வு இயக்கமாகும்.  இந்து சமயம் அவர்களை சமூகத்தின் அடிமட்டத்தில் வைத்திருப்பதற்கு எதிராக தலித்கள் பௌத்த சமயத்திற்கு மாற வேண்டும் என்று பாபாசாகேப்  அம்பேத்கர்  விடுத்த அறைகூவலை அடுத்து இந்த இயக்கம் ஊக்கம் பெற்றது.

## துவக்கங்கள்
இந்தியாவில்  ஆதிக்கமான சமயமாக இருந்த பௌத்தம் 12ஆம் நூற்றாண்டு முதல் முசுலிம் படையெடுப்புகளாலும் கட்டாய மத மாற்றங்களாலும் படிப்படியாக  தனது  ஆதிக்கத்தை இழந்தது. 1891இல் இலங்கையின் பௌத்தத் தலைவர் அனகாரிக தர்மபால மகா போதி சமூகம் உருவாக்கி இந்தியாவில் மீண்டும்  பௌத்த சமயத்திற்கு உயிரூட்டினார். மகாபோதி சமூகம் பெரும்பாலும் உயர்சாதி இந்துக்களையே ஈர்த்தது.
### தென்னிந்தியாவில்
1890இல், பண்டிதர் அயோத்தி தாசர் (1845–1914), *சாக்கிய பௌத்த சமூகம்* அல்லது *இந்திய பௌத்தர்களின் சங்கம்* என்ற அமைப்பை உருவாக்கினார்.   இதன் முதல் தலைவராக செருமனியில் பிறந்த அமெரிக்கரான பால் காருசு இருந்தார்.

சித்த மருத்துவராக இருந்த அயோத்தி தாசர் தமிழ் தலித்துக்கள் துவக்கத்தில் பௌத்த சமயத்தைச் சேர்ந்தவர்கள் என்ற கருத்தை முன்வைத்தார். சில முதன்மை பெற்ற தலித்  மக்களுடன் ஹென்றி ஸ்டீல் ஆல்காட்டை அணுகி "தமிழ் பௌத்தத்தை" புதுப்பிக்க உதவி வேண்டினார். ஆல்காட் அயோத்தி தாசர் இலங்கை சென்று புத்தபிக்கு சுமங்கல நாயகெயிடம் *[[தீட்சை]]* பெற உதவினார். இந்தியா திரும்பிய பின்னர் தாசர்  *சாக்கிய பௌத்த சமூகத்தை*  சென்னையில் நிறுவினார். பல கிளைகளையும் நிறுவி அனைத்தையும் இணைக்கும் செய்திமடலாக *ஒரு பைசா தமிழன்* என்ற வார இதழை சென்னையிலிருந்து  1907இல் வெளியிட்டார். இந்த இதழில் தமிழ் பௌத்தத்தின்  வரலாறு, மரபுகள் மற்றும் செயல்முறைகளை விளக்கினார். பௌத்த உலகில் நிகழும் புதிய நிகழ்வுகள், பௌத்த சமயத்தின் பார்வையில் இந்தியத் துணைக்கண்ட வரலாறு ஆகியவற்றையும் எடுத்துரைத்தார். 
இவரை அடுத்து ஆந்திரப் பிரதேசத்திலும் பாக்கிய ரெட்டி வர்மா (மாதாரி பாகையா) என்ற தலித் தலைவரும் புத்த சமயத்தால் ஈர்க்கப்பட்டு தலித்கள் புத்த சமயத்திற்கு மாறுவதை ஆதரித்தார். 
### உத்தரப் பிரதேசத்தில்

## அம்பேத்கர்
### அம்பேத்கரின் 22  உறுதிமொழிகள்

நாக்பூரின்  தீக்சாபூமியில்  அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் *[[தம்மா]] [[தீட்சை]]* வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன. அக்டோபர் 16, 1956இல் சந்திராபூரில் மற்றுமொரு கூட்டமான மதமாற்ற விழாவை அம்பேத்கர் நடத்தினார்.

## மேற்கோள்கள்

## வெளி இணைப்புகள்

**[http://www.columbia.edu/itc/mealac/pritchett/00ambedkar/ambedkar_buddha/ The Buddha and His Dhamma]*, B. R. Ambedkar
*Koenraad Elst, "Are neo-Buddhists- Hindus?" , Voice of India
*2590 Years Of Buddhism , UK Online
*"Buddhism Navayana: Buddhist links and Navayana Buddhism" 
* Ambedkar and the Hindu Culture, Journal of Religious Culture

**உங்களாவிய அமைப்புகள்**
*BAMCEF
*Ambedkar Center for Justice and Peace 
*Dr. Ambedkar International Mission 
*Trailokya Bauddha Mahasangha Sahayaka Gana 
*Karuna Trust
*The Jambudvipa Trust

பகுப்பு:இந்தியாவில் பௌத்தம்
பகுப்பு:தமிழர் இடையே பௌத்தம்
பகுப்பு:அம்பேத்கர்
பகுப்பு:தலித்தியல்
எக்சு.எம்.எல் இசுகீமா

**எக்சு.எம்.எல் இசுகீமா** ஒரு எக்சு.எம்.எல் ஆவணத்தின் கட்டமைப்பை வரையறை செய்கிறது.  எக்சு.எம்.எல் ஆவணங்களை சீர்படுத்த, உறுதிசெய்ய, ஆவணப்படுத்த, செயலாக்கப் பயன்படுகிறது. எக்சு.எம்.எல் இசுகீமாவை வெளிப்படுத்த பல மொழிகள் உள்ளன.  

பகுப்பு:எக்சு.எம்.எல்
காஞ்சனா (நடிகை)

**காஞ்சனா** (*Kanchana*, பிறப்பு: 16 ஆகத்து 1939) 1960 மற்றும் 70களில் தமிழ்த் திரையுலகின் முன்னணி கதாநாயகியாக இருந்தவர். இவர் தெலுங்கு, மலையாளம், கன்னட மொழிகளிலும் 150-க்கும் மேற்பட்ட படங்களில் நடித்துள்ளார். எம்.ஜி.ஆர், சிவாஜி கணேசன், ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ஜெய் சங்கர், ரவிச்சந்திரன் போன்ற தமிழ்த் திரைப்பட நடிகர்களுடன் இணைந்து நடித்துள்ளார். 1964 ஆம் ஆண்டு வெளியான இயக்குநர் ஸ்ரீதரின் நகைச்சுவை பொழுதுபோக்கு சித்தரமான காதலிக்க நேரமில்லை திரைப்படம் இவர் அறிமுகமான முதல் தமிழ்த் திரைப்படமாகும்.

## வாழ்க்கைக் குறிப்பு
* நடிகை காஞ்னாவின் இயற்பெயர் வசுந்தராதேவி என்பதை திரையுலகிற்காக இயக்குநர் ஸ்ரீதர் அவர்கள் பெயர் மாற்றம் செய்தார். 
* இவர் இராமகிருஷ்ணா சாஸ்திரி–வித்யுலதா இணையருக்கு முதல் மகளாகப் பிறந்தார். இவருக்கு ரவி என்ற சகோதரர் சிறுவயதிலேயே இறந்து விட கிரிஜா பாண்டே மற்றும் சசிரேகா என்ற இரண்டு இளைய தங்கைகள் மட்டும் உள்ளனர்.

## திரையுலக அனுபவம்
* சிவாஜியுடன் சிவந்த மண் படத்தில் “பட்டத்து ராணி பார்க்கும் பார்வை” என்ற சாட்டையடி பாடலில் இவர் ஆடியது இரசிகர்களை ஈர்த்தது. 
* மேலும் எம்ஜிஆருடன் பறக்கும் பாவை (1966), நான் ஏன் பிறந்தேன் (1972) ஆகிய திரைப்படங்களிலும் சிவாஜி கணேசன் உடன் மோட்டார் சுந்தரம் பிள்ளை (1966), தங்கை (1967), சிவந்த மண் (1969), விளையாட்டு பிள்ளை (1970), அவன் ஒரு சரித்திரம் (1977), லாரி டிரைவர் ராஜகண்ணு (1981) போன்ற திரைப்படங்களில் இணைந்து நடித்துள்ளார். 
* மேலும் அதே கண்கள், காதலிக்க நேரமில்லை, சிவந்த மண், உத்தரவின்றி உள்ளே வா, பாமா விஜயம் என 150-இற்கும் மேற்பட்டப் படங்களில் நடித்துள்ளார்.
* இவர் 1967-ஆம் ஆண்டு நடித்த தெலுங்குத் திரைப்படமான **ஸ்ரீ கிருஷ்ணாவதாரம்** படத்தில் ராணி சத்யபாமாவாக நடித்த அதே படாடோபக் கவர்ச்சி ராணியின் வேடத்திலேயே தமிழில் வெளியான சிவந்த மண் படத்தில் பட்டத்து ராணி பாடலில் அதே படாடோப ராணி சத்யபாமா வேடத்தில் சவுதி அரபு பேரழகியாக நடித்தார்.

## மேற்கோள்கள்

## வெளி இணைப்புகள்
* http://www.thehindu.com/news/states/tamil-nadu/article849193.ece 

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1939 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
வில்லியம் பாரி மர்பி

**வில்லியம் பாரி மர்பி** (William P. Murphy: பிப்ரவரி 6, 1892 – அக்டோபர் 9, 1987) ஓர் அமெரிக்க மருத்துவவியலாளர். அமெரிக்காவில் விஸ்காசினில் ஸ்டோட்டன் எனுமிடத்தில் பிறந்தவர். இறப்பினை விளைவிக்கும் இரத்த சோகை நோய்க்கு மருத்துவ சிகிச்சை முறையைக் கண்டுபிடித்த மூவருள் ஒருவர். இதற்காக 1934 ஆம் ஆண்டு மருந்தியல் நோபல் பரிசு பெற்றார். 'கியார்கு ஹோயித் விப்பிள்', 'கியார்கு ரிச்சர்டு மினோட்' ஆகியோருடன் இந்த நோபல் பரிசினைப் பகிர்ந்து கொண்டார்.

## மேற்கோள்கள்

## வெளி இணைப்புகள்
*William Parry Murphy papers, 1906-1987 (inclusive), 1919-1987 (bulk), HMS c284. Harvard Medical Library, Francis A. Countway Library of Medicine, Center for the History of Medicine, Harvard Medical School
*  including the Nobel Lecture, December 12, 1934 *Pernicious Anemia*

பகுப்பு:1892 பிறப்புகள்
பகுப்பு:1987 இறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க மருத்துவர்கள்
ஓப்பன்ஸ்டேக்

**ஓப்பன்ஸ்டேக் ** (*OpenStack*) அல்லது **திறந்த அடுக்கு** என்பது சேவை உட்கட்டுமானத்திற்கான (IaaS) மேகக் கணிமை திட்டமாகும். இது அப்பாச்சே உரிமத்தின் கீழான நெறிமுறைகளின்படி வெளியிடப்படும் கட்டற்ற திறந்த மூல மென்பொருள் ஆகும். ஓப்பன்ஸ்டேக் மென்பொருள் மற்றும் அதன் சமூகத்தை வளர்த்தெடுக்கவும், பாதுகாக்கவும், வலிமைப்படுத்தவும் இந்தத் திட்டத்தை செப்டம்பர் 2012இல் நிறுவப்பட்ட  இலாபநோக்கமற்ற நிறுவன அமைப்பான ஓப்பன்ஸ்டேக்  அறக்கட்டளை மேற்பார்வையிடுகிறது.  

150க்கும் மேற்பட்ட நிறுவனங்கள் இத்திட்டத்தில் இணைந்துள்ளன.  அட்வான்ஸ்டு மைக்ரோ டிவைசஸ், இன்டெல், கனோனிக்கல் நிறுவனம், சூசி லினக்சு, ரெட் ஹட், சிஸ்கோ சிஸ்டம்ஸ், டெல், ஹெவ்லட்-பேக்கர்ட், ஐபிஎம், என்ஈசி, விஎம்வேர் மற்றும் யாகூ! போன்றவை இவற்றில் சிலவாகும்.  பெயர்த்தகு மென்பொருளான இந்தக் கட்டமைப்பு பெரும்பாலும் குனூ/லினக்சு இயக்கு தளத்திலேயே மேம்படுத்தவும் பாவிக்கவும் பயன்படுத்துகிறது.

இத்தொழினுட்பத்தில் பல  தொடர்புள்ள திட்டங்கள் அணியாக அடங்கியுள்ளன. இந்தத் துணைத்திட்டங்கள் ஒரு தரவுமையத்தில் பெரியளவில் செயல்பாட்டுத்திறன், தரவுத்தளம், கணிவலை வளங்களைக் கட்டுப்படுத்த மேம்படுத்தப்பட்டு வருகின்றன. இவை அனைத்தையும் தரவுமையத்தின் மையமான   கட்டுப்பாட்டு முகப்புப் பெட்டி மூலம் கணிநிர்வாகிகள் கட்டுப்படுத்தவும் பயனாளர்கள் இணைய இடைமுகத்தைக் கொண்டு தங்கள் கணிவளங்களை மாற்றிக்கொள்ளவும் வழி செய்கிறது.  

ஓப்பன்ஸ்டேக் திறந்த முறையிலான வடிவமைப்பு மற்றும் உருவாக்கும் செயற்பாடுகளைக் கொண்டு செயல்பட பொறுப்பேற்றுள்ளது.  இந்த மென்பொருள் சமூகம் ஆறு மாதத்திற்கு ஒருமுறை நேரப்படியான வழங்கல் சுழற்சியை மேற்கொள்ளத் திட்டமிட்டுள்ளது.  ஒவ்வொரு வழங்கலின் திட்டமிடலின்போதும் *ஓப்பன்ஸ்டேக் டிசைன் சம்மிட்* என்ற வடிவமைப்பாளர் கருத்தரங்கின் மூலம் தங்கள் செல்வழியைத் தீர்மானிக்கின்றனர்.

## மேற்சான்றுகள்

## வெளி இணைப்புகள்

* 
** 
** 
** 
* 
* [irc://irc.freenode.net/openstack #openstack] on freenode

### ஆவணமாக்கல்
* 

### ஒளித விரிவுரை
*

பகுப்பு:கட்டற்ற மற்றும் திறமூல மென்பொருள்கள்
பகுப்பு:மேகக் கணிமை
எடியென்னே பிரான்கோயிஸ் ஜெப்ராய்

**எடியென்னே பிரான்கோயிஸ் ஜெப்ராய்** (Étienne François Geoffroy: பிப்ரவரி 13, 1672 – ஜனவரி 6, 1731) ஒரு பிரெஞ்சு இயற்பியலாளரும் வேதியலாளரும் ஆவார். பாரீஸ் நகரத்தில் பிறந்த இவர் வேதிப்பொருள்களின் இடையே ஏற்படும் கவர்ச்சியைப் பற்றி ஆய்வுகளை மேற்கொண்டவர். வேதி உப்புகளில் ஏற்படும் இடப்பெயர்ச்சி வினைகளைப் பற்றியும் ஆய்வு செய்தவர்.





## மேற்கோள்களும் குறிப்புகளும்

*

பகுப்பு:பிரெஞ்சு அறிவியலாளர்கள்
பகுப்பு:பிரெஞ்சு இயற்பியலாளர்கள்
பகுப்பு:1672 பிறப்புகள்
பகுப்பு:1731 இறப்புகள்
பகுப்பு:பிரான்சிய வேதியியலாளர்கள்
பழுதை கட்டி

**பழுதை** என்னும் சொல் வைக்கோலால் திரிக்கப்பட்ட கயிற்றைக் குறிக்கும். சைவ ஆசாரியருள் சிலரைப் **பழுதை கட்டி** எனக் குறிப்பிடுவது வழக்கம். இவர்கள் தமது உடலைப் பழுதை எனக் கூறிக்கொண்டனர். இவர்கள் இறந்த பின்னர் தம் உடலாகிய பழுதையை எரிக்கவோ, புதைக்கவோ வேண்டாம் எனவும், தன் உடலின் காலில் பழுதைக் கயிற்றால் கட்டி இழுத்துச் சென்று ஆற்று நீரில் எரிந்துவிடும்படி தம் மாணாக்கர்களுக்குக் கூறி வைத்திருந்தனர். இதனால் இவர்கள் 'பழுதை கட்டி' என்னும் அடைமொழியுடன் குறிப்பிடப்பட்டனர்.  
* கமலை ஞானப்பிரகாசர்
* சம்பந்த முனிவர்
* சிற்றம்பல நாடிகள்
ஆகிய மூவர் இந்தச் 'சிறப்படை' பெற்றவர்கள். 

## அடிக்குறிப்பு

பகுப்பு:பழக்க வழக்கங்கள்